خسته خانا نییه چؤکدو؟
دوکتور جئری
ایران، ژاپون، روس شیرکتلرینین ایشبیرلیگی ایله تیکلن یئنی خستهخانا، اؤلکهده باش وئرن زلزلهده چؤکونجه، دؤولت طرفیندن بو قونودا سوروملو اولانلار اولای یئرینه چاغیریلدی. تیکینتینین نقشهسینی چکن ژاپون مهندیسی ییخیلمیش خستهخانایا یئتیشینجه الینی اورگینین اوستونه قویوب، " ائی وای آبیریم گئتدی"دئیه یئره ییخیلیب اؤلدو. خستهخانانین تیکیلیش خرجینی عؤهدهسینه گؤتورن روس مهندیسی ایسه، گؤزو اوچونتویا ساتاشینجا الینی اورگینین اوستونه قویوب،"ائی وای سرمایهم الدن گئتدی" دئیه یئره ییخیلیب اؤلدو. سیرا خستهخانین تیکیش ایجراچیسی ایران مهندیسینه گلینجه، اللرینی گؤیه قووزاییب دئدی:
- آللاه چوخ شوکور!.. نه یاخشی من خستهخانین تیکیشینده سیمان ایشلتمهمیشدیم، یوخسا ایندی بو مهندیسلر کیمی الیمی اورگیمین اوستونه قویوب، "ائی وای سیمانلاریم الدن گئتدی" دئیه یئره ییخیلیب اؤلهجکدیم.
گؤنده ر بؤلوم لر: حیكایه و گولمهجهلر
چیلله
زلزله دادی ایله
دوكتور جئری
بؤیوك بیلگین ابونصر فارابی-دن ساز
چالماسینی ایسته ییرلر، ابونصر سازی آلیب چالا-چالا باشلاییر اویناماغا. ندنینی سوروشاندا،
دئییر:
- بئله لیكله، ساز چالماقلا
یاناشی اویناماق باجاردیغیمی دا ایسته دیم بیلدیرم.
دئییرلر سؤز سؤزی گتیرر آرشین
بئزی.شاختالی چووغونلو چیلله نین گلمه سی ایله، دؤولتین قاراداغ زلزله گؤرموش
اهالیسینه ایكی آیدا ائو تیكه جگی نین لنگیمه سی سؤز دوشدوگونده اوسته كی حیكایه
یادداشیمدا جانلاندی. آنلاشیلان دؤولتده ایسته ییر، زلزله اوچونتولاریندا اینسانلاری
قورتارماقدا باشاریلی اولدوغونو گؤسترمكله یاناشی بو فلاكت گؤرموشلری قار آلتیندان
چیخارماقدا دا باجاریقلی اولدوغونو دونیایا پئش چكسین!...
تانری میللتیمیزی، دؤولتین باشقا باجاریقلاریندان
قوروسون. آمین
گؤنده ر بؤلوم لر: آجی گولوشلر
زلزله دن آلدیغیم درس
دوكتور جئری
اهر، هئریس، ورزیقان دئپرَمی (زلزله سی) باش وئرمیشدن اؤنجه، پان توركیست لره اویاراق دؤولتین، آذربایجانین تاریخی بینالارینا سایمازیانا یاناشدیغیندان، بیله رك چؤكونتولرینه ندن اولدوغوندان چوخلو یئرلرده دانیشیب یازمیشدیم. دوغال دیر بوآردا بیلمه دن دؤولتی گؤرمه دیك ایشلره سوچلایاراق جهانی استكبارین دگیرمانینا سو جالاییب ایران دوشمن لرینی سئویندیرمیشدیم ده؛ آنجاق قاراداغین دئپرمی، اسكی دوشونجه لریمین شوملاییب ییخیلماسینا ندن اولدو. دئپرمین ایلك گؤرونتولری تلویزیوندان یاییلینجا، قارا اولای، ایلك قیغیلجیم لارینی بئینیمده قورلاندیردی. دؤولت آذربایجانین كندلرینده، میللت اؤزكؤكوندن قوپماسین دئیه،صفوی، افشار، قاجاركیمی كئچمیش دؤنملردن قالان ائولرده یاشادیرمیش. دؤولت، قیرمیزی كرپیچین آیاغی چاتمامیش كندلری، گؤزونون ببگی كیمی قورویوب ساخلامیش ایندیسه دونیانین گؤزو اؤنونده هر نه ده ایلك اولدوغونو گؤسترمك اوچون سرگی له ییردی...
بو گؤرونتولری گؤرونجه سانكی یاتمیش ایدیم اویاندیم، دؤولت حاققیندا یانلیش دوشوندوگومو بوینوما آلدیم، تانری آستاناسیندا آلین یئره سورتوب تؤوبه ائتدیم.
گؤنده ر بؤلوم لر: ساتیریك یازیلار
azb_Arab azb_Arab azb_Arab azb_Arab azb_Arab urd_Arab pbt_Arab uig_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab uig_Arab azb_Arab azb_Arab azb_Arab